Document ID: 31995R1053

ΚΑΝΟΝΙΣΜΟΣ (ΕΚ) αριθ. 1053/95 ΤΗΣ ΕΠΙΤΡΟΠΗΣ της 11ης Μαΐου 1995 για τροποποίηση του κανονισμού (ΕΟΚ) αριθ. 1068/93 όσον αφορά τις λεπτομέρειες καθορισμού και εφαρμογής των γεωργικών ισοτιμιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992, σχετικά με την λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΚ) αριθ. 150/95 (2), και ιδίως το άρθρο 6 παράγραφος 2 και το άρθρο 12,
Εκτιμώντας:
ότι τα γενεσιουργά αίτια της γεωργικής ισοτιμίας, ιδίως αυτά τα οποία αναφέρονται στα άρθρα 9 έως 12 του κανονισμού (ΕΟΚ) αριθ. 1068/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 157/95 (4), δύνανται να ληφθούν υπόψη έως το 1995 για τα ποσά τα οποία πρέπει να μετατραπούν σε αυστριακά σελίνια, φινλανδικά μάρκα και σουηδικές κορόνες 7 ότι οι γεωργικές ισοτιμίες για τα εν λόγω νομίσματα δεν καθορίστηκαν πριν την 1η Ιανουαρίου 1995, ημερομηνία κατά την οποία προσχώρησαν στην Ευρωπαϊκή Ένωση τα εν λόγω κράτη μέλη 7 ότι θα πρέπει να προβλεφθεί στις περιπτώσεις αυτές η χρησιμοποίηση της ισοτιμίας που ορίζεται κατά την ημερομηνία την εγγύτερη στο γενεσιουργό αίτιο 7 ότι είναι αναγκαίο να διευκρινιστεί ότι οι διατάξεις που προβλέπονται στον παρόντα κανονισμό εφαρμόζονται στην περίπτωση των προσχωρήσεων της 1ης Ιανουαρίου 1995 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Προστίθεται στον κανονισμό (ΕΟΚ) αριθ. 1068/93 το ακόλουθο νέο άρθρο 12α:
«Άρθρο 12α Στην περίπτωση κατά την οποία η γενεσιουργός αιτία της γεωργικής ισοτιμίας λαμβάνει χώρα πριν την ημερομηνία προσχώρησης ενός κράτους μέλους, η εφαρμοζόμενη για το αντίστοιχο νόμισμα γεωργική ισοτιμία είναι εκείνη η οποία ισχύει κατά την ημερομηνία της προσχώρησης.»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Μαΐου 1995.

Labels: 15
19
6